recursal/SuperWikiNEXT-32B huggingface dataset:
**নাগলক্ষ্মী** ( সংস্কৃত: नागलक्ष्मी ) হলেন শেষের (একজন *নাগরাজ ) সহধর্মিণী। শেষনাগ* হিন্দু পৌরাণিক কাহিনীতে বিষ্ণুর দুটি বাহনের একজন। নাগলক্ষ্মীকে ক্ষীর সাগর নামক ঐশ্বরিক সাগরের রূপ বলে মনে করা হয়। 

তার কিংবদন্তি প্রধানত *গর্গ সংহিতায়* পাওয়া যায়। *গর্গ সংহিতার* *বলভদ্র* খণ্ডের তৃতীয় অধ্যায়ে উল্লেখ করা হয়েছে, দ্বাপরে তিনি বলরামের স্ত্রী রেবতী এবং ত্রেতাযুগে লক্ষ্মণের স্ত্রী ঊর্মিলা রূপে অবতীর্ণ হয়েছিলেন। কিছু ঐতিহ্যে, রেবতী ও ঊর্মিলাকে শেষের রূপ মনে করা হয়।  

ঐতিহ্যে যেখানে বলরামকে বিষ্ণুর সাথে চিহ্নিত করা হয়েছে সেখানে রেবতীকে লক্ষ্মীর রূপ বিবেচনা করা হয়।

শাস্ত্র
-------

*গর্গ সংহিতায়*, ঋষি প্রদীপিক নাগলক্ষ্মীর গুণাবলী বর্ণনা করেছেন: 

> এরপর, দীপ্তিময়ী নাগলক্ষ্মী, অনন্ত শরৎতকালীন পূর্ণচন্দ্রের ন্যায় শোভিত হয়ে, একটি জাঁকজমকশালী রথে তার লক্ষ লক্ষ সহচরীদের সাথে আগমন করলেন। তার তেজ ছিল সদা বর্ধমান। তিনি মহান সংকর্ষণের নিকট এসে তার ইচ্ছা প্রকাশ করে বললেন, প্রভু, আমিও পৃথিবীতে আপনার সাথে যেতে চাই। আপনার থেকে বিচ্ছিন্ন হওয়ার ভাবনা আমাকে এত গভীরভাবে পীড়িত করবে যে আমি তা সহ্য করতে পারবো না। আবেগাআপ্লুত হয়ে পড়েন নাগলক্ষ্মী।
> 
> 
> ভগবান অনন্ত (শেষনাগ), যিনি সমগ্র মহাবিশ্বের সমস্ত কারণের পরম কারণ, যাঁর স্বভাব ভক্তদের দুঃখ দূর করা, যাঁর ঐশ্বরিক রূপ মহান সর্প ঐরাবতের মতো, তিনি তাঁর প্রিয়তমাকে সান্ত্বনা দিয়েছিলেন। তিনি বললেন, হে রম্ভোরু! দুঃখ করো না। পৃথিবীতে অবতরণ করে রেবতীর দেহের সাথে একত্রীভুত হও। সেখানে তুমি আমার সেবা করবে।
> 
> 
> 
> এই প্রকার বাক্য শুনে নাগলক্ষ্মী জিজ্ঞেস করলেন, রেবতী কে ? সে কার কন্যা, কোথায় তার বাস? আমাকে বিস্তারিত বলুন। একথা শুনে ভগবান অনন্ত হাসিমুখে বললেন, এটা সৃষ্টির শুরুর কাহিনী। আমি কদ্রুর গর্ভ থেকে ঋষি কশ্যপের পুত্র হিসাবে জন্মগ্রহণ করে ভয়ঙ্কর রূপ ধারণ করেছিলাম।
> 
> — গর্গ সংহিতা, অধ্যায় ৩

উপাসনা
------

অনন্তঙ্কভু নাগলক্ষ্মী মন্দিরটি কেরালার তিরুবনন্তপুরমে অবস্থিত। এটি পরিবেশগত সংবেদনশীলতা ও সর্পের জন্য পরিচিত। মন্দিরটি নাগলক্ষ্মী ও নাগরাজ অনন্তনের প্রাচীন ১০০০ বছরের পুরানো মূর্তির একমাত্র পবিত্র উপবন (সুর্পকাভু) হিসাবে দাঁড়িয়ে আছে। এই মন্দিরটি কেরালার একমাত্র নাগলক্ষ্মী মন্দির।

তথ্যসূত্র
---------

1. ↑  *Garga Saṁhita* (ইংরেজি ভাষায়)। Rasbihari Lal & Sons। ২০০৬। আইএসবিএন 978-81-87812-98-2।
2. ↑  Raj, Selva J.; Dempsey, Corinne G. (১২ জানুয়ারি ২০১০)। *Sacred Play: Ritual Levity and Humor in South Asian Religions* (ইংরেজি ভাষায়)। State University of New York Press। আইএসবিএন 978-1-4384-2981-6।
3. ↑  *Śrīgargasaṃhitā: Kīrtibhāṣāsārasahitā* (সংস্কৃত ভাষায়)। Vyāsa Bālābakṣa Śodhasaṃsthāna। ২০০০।
4. ↑  Gupta, Sanjukta (১৯৭২-০১-০১)। *LAKSMI TANTRA* (ইংরেজি ভাষায়)। Brill Archive। পৃষ্ঠা 47।
5. ↑  Swami, HH Lokanath (২০ আগস্ট ২০২০)। *व्रजमण्डल दर्शन: तीस दिवसीय परिक्रमा के अनुभव* (হিন্দি ভাষায়)। Padayatra Press। আইএসবিএন 978-93-5267-307-0।
6. ↑  "Ananthankavu Naga Lakshmi Temple"। *Holy Prasadam*।
লাভ সোনিয়া হল একটি 2018 সালের ভারতীয় হিন্দি ভাষার ড্রামা ফিল্ম যা তাবরেজ নুরানি পরিচালিত এবং ডেভিড ওমার্ক প্রযোজিত। চলচ্চিত্রটিতে রিয়া সিসোদিয়া, ফ্রিদা পিন্টো, ডেমি মুর, মনোজ বাজপেয়ী, রিচা চাড্ডা, অনুপম খের, আদিল হুসেন, রাজকুমার রাও এবং সাই তামহাঙ্করের সাথে শিরোনাম চরিত্রে নবাগত মৃণাল ঠাকুরকে দেখা গেছে। লাভ সোনিয়ার বিশ্ব প্রিমিয়ার ছিল লন্ডন ইন্ডিয়ান ফিল্ম ফেস্টিভ্যালে 21 জুন 2018। ছবিটি ভারতে 14 সেপ্টেম্বর 2018-এ মুক্তি পায়।

Love Sonia is a 2018 Indian Hindi-language drama film directed by Tabrez Noorani and produced by David Womark.[2][3] The film features newcomer Mrunal Thakur as the title character along with Riya Sisodiya, Freida Pinto, Demi Moore, Manoj Bajpayee, Richa Chadda, Anupam Kher, Adil Hussain, Rajkummar Rao, and Sai Tamhankar.[2][4] Love Sonia had its world premiere at the London Indian Film Festival on 21 June 2018.[5] The film was released in India on 14 September 2018.[6]

Love Sonia

Directed by
Tabrez Noorani
Written by
Alkesh Vaja
Produced by
David Womark
Starring
Mrunal Thakur
Freida Pinto
Demi Moore
Mark Duplass
Manoj Bajpayee
Rajkummar Rao
Richa Chadda
Riya Sisodiya
Anupam Kher
Adil Hussain
Sai Tamhankar
Sunny Pawar
Music by
A. R. Rahman
Distributed by
Zee Studios
Release dates
21 June 2018 (London Indian Film Festival)
14 September 2018 (India)
Running time
120 minutes
Country
India
Language
Hindi[1]
**অক্ষয়কুমার বসু মজুমদার** (৯ মে ১৯১৩ – ২৩ নভেম্বর ১৯৯৯) বিশিষ্ট শিক্ষাবিদ ও সমাজসেবী ছিলেন।

জন্ম ও প্রারম্ভিক জীবন
----------------------

অক্ষয়কুমার বসু মজুমদারের জন্ম ১৯১৩ খ্রিস্টাব্দের ৯ মে  বৃটিশ ভারতের অধুনা  বাংলাদেশের বরিশাল জেলার সুন্দরপুর গ্রামে। পিতা নলিনীকান্ত বসু মজুমদার ও মাতা শশীকলা দেবী। অক্ষয়কুমারের প্রাথমিক শিক্ষা শুরু বরিশালে। পরবর্তীকালে বরিশালেরই ব্রজমোহন কলেজ থেকে বি.এ পাশ করেন। উচ্চ শিক্ষার্থে কলকাতায় আসেন এবং কলকাতা বিশ্ববিদ্যালয় থেকে স্নাতকোত্তর ডিগ্রি লাভ করেন।

কর্মজীবন
--------

কলকাতার ঠাকুরপুকুরের পঞ্চাননতলার পদ্মপুকুর রোডে স্থায়ী বাসস্থান করে তিনি শিক্ষা, সংস্কৃতি, সমবায়সহ বিভিন্ন ক্ষেত্রের বিকাশ ও উন্নয়নে সক্রিয় অংশ নেন। স্থানীয় চার-পাঁচটি কলেজের স্থাপনাকাল থেকে তিনি অধ্যাপনা, অধ্যক্ষতা, পরিচালনা ও উন্নয়নের সঙ্গে যুক্ত হন। এছাড়া বহু স্কুল শিক্ষাপ্রতিষ্ঠান, সোসাইটি প্রভৃতি প্রতিষ্ঠানের স্থাপনা ও পরিচালনার সঙ্গে সরাসরি যুক্ত ছিলেন। বহুবছর ঠাকুরপুকুরের বিবেকানন্দ কলেজে অধ্যাপনা করেন এবং পরবর্তীতে তিনি ওই কলেজের অধ্যক্ষ হন এবং অবসর নেন। তারই উদ্যোগে ওই অঞ্চলের পোষ্ট অফিস ও ব্যাঙ্ক স্থাপিত হয়। এছাড়াও তিনি বেহালা তথা ঠাকুরপুকুর অঞ্চলে সমবায় আন্দোলনের পুরোধা ব্যক্তিত্ব ছিলেন এবং সমবায় সমিতিগুলির পরিচালন পর্ষদে সরকার মনোনীত ব্যক্তি ছিলেন তিনি। বিভিন্ন ক্ষেত্রের বিকাশ ও উন্নয়নের জন্য সরাসরি যুক্ত থেকেও শিক্ষাসংক্রান্ত বহু প্রবন্ধ ও গ্রন্থ রচনা করেছেন। আশির দশকে কবি জীবনানন্দ দাশের "রূপসী বাংলা" কাব্যগ্রন্থটি ইংরাজীতে *দ্য বিউটিয়াস বেঙ্গল* শিরোনামে অনুবাদ করেন এবং দেশ বিদেশের পণ্ডিতদের ভূয়সী প্রশংসা লাভ করেন।

রচিত গ্রন্থাবলি
---------------

জীবনানন্দ দাশের "রূপসী বাংলা" কাব্যগ্রন্থের ইংরাজী অনুবাদ ছাড়াও কয়েকটি গ্রন্থ রচনা করেন। সেগুলি হল —

* *ভারতকবি রবীন্দ্রনাথ*
* *ভারতসাধক মহাত্মা গান্ধী*
* *নব-নবীনের কবি নজরুল*
* *সংগ্রামী কবি সুকান্ত*
* *যে যুগে এসেছিলাম, সে যুগে চলে যাচ্ছি* এবং
* *বরিশালের জননেতা শরৎচন্দ্র গুহ*

তথ্যসূত্র
---------

1. 1 2   অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ১, আইএসবিএন ৯৭৮-৮১-৭৯৫৫-২৯২-৬
2. ↑  "Bharatkabi Rabindranath by Akshaykumar Basu Mazumdar"। সংগ্রহের তারিখ ২০২২-০৫-১৪।
3. ↑  "The Beauteous Bengal"। সংগ্রহের তারিখ ২০২২-০৫-১৪। [*স্থায়ীভাবে অকার্যকর সংযোগ*]
**সিভিল এভিয়েশন উচ্চ বিদ্যালয়, কুর্মিটোলা** ঢাকা বিমানবন্দর সড়কের কাছে অবস্থিত একটি বিদ্যালয়। বেসামরিক বিমান পরিবহন কর্তৃপক্ষ বিদ্যালয়টি পরিচালনা করে আসছে। ১৯৭৮ সালে বিদ্যালয়টি তাদের যাত্রা শুরু করে। বর্তমানে বিদ্যালয়ে ৫১ জন শিক্ষক, ১১ জন কর্মচারী ও ২৩৬৫ জন শিক্ষার্থী রয়েছে।

অবকাঠামো ও নিয়মাবলি
--------------------

এই বিদ্যালয়টির অবকাঠামো ইংরেজি অক্ষর এইচ (H) এর মত।বিদ্যালয় ভবন দুই তলা।তবে নবনির্মিত ভবন তিন তলা। তৈরী হচ্ছে কলেজ শাখাও। বিদ্যালয়টির সামনে ২০০ মিটার বিশাল খেলার মাঠ আছে। বিদ্যালয়টির ভিতরে পিটি করার জন্য যথেষ্ট জায়গা রয়েছে এবং একটি ক্যান্টিন রয়েছে। বিদ্যালয়টির দুটি শিফট রয়েছে। মর্নিং শিফট মেয়েদের ও কেজি থেকে ক্লাস ২ পর্যন্ত ছেলেদের জন্য ও ডে শিফট ৩য় থেকে ১০ম শ্রেণির ছেলেদের জন্য। দুই শিফটেই ৬ পিরিয়ড করে ক্লাস হয়। তৃতীয় পিরিয়ডের পর টিফিন পিরিয়ড শুরু হয়। প্রত্যেকটি ক্লাস ৩৫-৪০ মিনিট হয়।

শিক্ষা
------

কেজি থেকে দশম শ্রেণির শিক্ষার্থীরা এখানে অধ্যয়ন করে। এস এস সি পরিক্ষার জন্য বিদ্যালয়ে ৩ টি গ্রূপ আছেঃ বিজ্ঞান বিভাগ, ব্যবসায় শিক্ষা বিভাগ ও মানবিক বিভাগ। মানবিক বিভাগ শুধুমাত্র মেয়েদের জন্য। তথ্য ও যোগাযোগ প্রযুক্তির ক্লাস কম্পিউটার ল্যাবে নিয়ে করানো হয়, যা কোরিয়ানদের সাহায্যে নির্মিত। এই বিদ্যালয়ে বছরে দুইটি সেমিস্টার পরীক্ষা হয়। এখানে প্রতি বছরই পাবলিক পরীক্ষাগুলো অনুষ্ঠিত হয়। পি.ই.সি, জে.এস.সি, এস.এস.সি পরীক্ষায় এখান থেকে ছেলে ও মেয়েরা অংশগ্রহণ করে।

### শিক্ষক

এ বিদ্যালয়ে ৫২ জন শিক্ষক বর্তমানে কর্মরত এবং সবাই অভিজ্ঞ শিক্ষক।

### শিক্ষার্থী

২৩৬৫ জন শিক্ষার্থী এখানে অধ্যয়ন করে। ১১৯০ জন বালক ও ১১৭৫ জন বালিকা রয়েছে।

উৎসব ও অনুষ্ঠান
---------------

বিদ্যালয়টি বিভিন্ন উৎসব পালন করে। সাংস্কৃতিক অনুষ্ঠান সহ বিজয় দিবস, মাতৃভাষা দিবস, স্বাধীনতা দিবস, ক্রীড়া প্রতিযোগিতা, বিতর্ক ও অন্যান্য অনুষ্ঠান পালন করে এ বিদ্যালয়টি।

ভর্তি
-----

শিক্ষার্থীদেরকে ভর্তির জন্য প্রথমে একটি লিখিত পরিক্ষা দিতে হয় এবং উত্তীর্ণ হলে মৌখিক পরিক্ষা নেয়া হয় ও যারা উত্তীর্ণ হয় তাদের ভর্তি করানো হয়।

তথ্যসূত্র
---------

1. ↑  "About Us"। *Civil Aviation High School*। ১৬ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৮।
2. ↑  "Info about"। *Civil Aviation High School* (ইংরেজি ভাষায়)।

বহিঃসংযোগ
---------

* ওয়েবসাইট
**পৃথিবীর অক্ষের আহ্নিক বা *দৈনিক* (সাদাতীর) ও *অক্ষীয়* (সাদাবৃত্ত) অয়নচলন বা পথচলন** পৃথিবী নিজের আবর্তনশীল অক্ষকে (লালরেখা) ঘিরে দৈনিক এক আবর্তন করে (সাদা তীর) আর স্বাাবর্তনী এ অক্ষটি নিজেও মন্থরগতিতে প্রায় ২৬,০০০ বছরে এক ঊর্ধ্ব-নিম্নবৃত্তীয় স্ব আবর্তন (সাদা বৃত্ত) পূর্ণ করে ।
জ্যোতির্বিজ্ঞানে **অক্ষীয় অয়নচলন** হচ্ছে কোনো জ্যোতির্বস্তুর আবর্তনশীল অক্ষকে ঘিরে অভিকর্ষ-প্রভাবিত মন্থর ও অবিরল দোলিত চলন বা স্থান-পরিবর্তন ।

*অক্ষীয় অয়নচলন* বলতে সুনির্দিষ্টভাবে পৃথিবীর আবর্তন-অক্ষের অবিরল দোলিত চলনকেই বুঝায় যা , হেলেদুলে-ঘূর্ণায়মান একটি লাটিমের মতো , প্রায় ২৬,০০০ বছরব্যাপী এক চক্রে শীর্ষ-মিলিত এক জোড়া কোণ তৈরী করে ।

সাধারণত **অয়নচলন** বলতে চলনগতির এ মুখ্যাংশকেই বুঝায় ; কারণ পৃথিবীর অক্ষের সমরেখনে অন্যান্য পরিবর্তন , যেমন : অক্ষচলন ও মেরুচলন , মাত্রায় ক্ষীণ ।

অক্ষীয় অয়নচলনের ঘটনাদি
------------------------

### পরিবর্তনীয় মেরুতারা

ক্রান্তিবৃত্তীয় **উত্তর** মেরু ঘিরে পৃথিবী-অক্ষের অয়নচলন
ক্রান্তিবৃত্তীয় **দক্ষিণ** মেরু ঘিরে পৃথিবী-অক্ষের অয়নচলন

পরিবর্তনীয় মেরুতারা হলো অয়নচলনের ক্রম । বর্তমানে মেরু থেকে ১ অংশ (degee) দূরে থেকেও প্রায় ২.১ ঔজ্জ্বল্য নিয়ে উত্তরাকাশের ধ্রুবতারা (Polaris) খগোলকীয় উত্তর মেরুকে বেশ সুস্পষ্টভাবেই চিহ্নিত করছে । 

খগোলকের 'বাইরে' থেকে **অয়নচলন গতি** যেমন দেখায়
২৬,০০০ বছরব্যাপী অয়নচলন-চক্রকে পৃথিবীর কাছ থেকে এমনটাই দেখায় । বর্তমান উত্তর মেরুতারা - ধ্রুবতারা (Polaris) (উপরে) । প্রায় ৮,০০০ বছরে এ স্থানটি নেবে উজ্জ্বল তারা দানব (Deneb) (বামে) , আর প্রায় ১২,০০০ বছরে অভিজিৎ (Vega) (বামমধ্য) । এখানে পৃথিবীর আবর্তনকে পরিমাপক-রেখায় দেখানো হয়নি - এ সময়কালে পৃথিবী ৯,০০০,০০০ বারেরও বেশিবার স্বাবর্তিত হবে।

আরও দেখুন
---------

* তারামন্ডল
* নক্ষত্র

পাদটীকা
-------

1. ↑  Hohenkerk, C.Y. Yallop, B.D. Smith, C.A. & Sinclair, A.T. "Celestial Reference Systems" in Seidelmann, P.K. (ed.) *Explanatory Supplement to the Astronomical Almanac*. Sausalito: University Science Books. p. 99.
2. ↑  van Leeuwen, F. (২০০৭)। "HIP 11767"। *Hipparcos, the New Reduction*। সংগ্রহের তারিখ ২০১১-০৩-০১।
**ফ্রি চয়েস প্রোফাইলিং** মূলত কোনো কিছুর গুণগত মান নির্ণয়ের একটি পদ্ধতি | অনেকগুলো মানুষকে একই জিনিসের অভিজ্ঞতা (স্বাদ, গন্ধ, স্পর্শ, দেখা, ইত্যাদি) নিতে দিয়ে তারপর তাদেরকে নিজ-নিজ ভাষায় তা বর্ণনা করতে বলা হয়, হ্যা/না/হয়তো বোধক প্রশ্নের সম্মুখীন করে | অতপর প্রাপ্ত বর্ণনা ও উত্তরগুলোতে মিল-অমিল ও তাদের ধরন যাচাই করা হয় সাধারণত  সাধারণ প্রোকুস্টেট বিশ্লেষণ (জি পি এ) একাধিক ফ্যাক্টর বিশ্লেষণ (এম এফ এ) পদ্ধতিতে |

১৯৮৪ এর দিকে প্রথম ফ্রি চয়েস প্রোফাইলিং এর প্রয়োগ শুরু হয় | তবে গবেষকগণ তাদের নিজ নিজ প্রয়োজন অনুযায়ী পরিবর্তন ও পরিমার্জন করতে থাকেন বলে মূল পদ্ধতিটি আগের মত না থেকে বিশেষায়িত প্রয়োগের জন্যে উপযোগী ভিন্ন ভিন্ন পদ্ধতিতে পরিনত হয়েছে | উদাহরণস্বরূপ মার্ক শিফার্ম্যানের ফ্ল্যাশ প্রফায়লিং আর ফ্রি চয়েস প্রোফাইলিং এর একত্রিত ব্যবহার উল্লেখযোগ্য |

গবেষণা অনুযায়ী, অনুভব যোগ্য বিষয়ের মান নির্ণয়ে প্রজেক্ট ম্যাপিং এবং ফ্রি সর্টিং এর তুলনায় ফ্রি চয়েস প্রোফাইলিং তুলনামূলক নির্ভুল উত্তর দিতে সক্ষম |

ফ্রি চয়েস প্রোফাইলিং এর এই পুরো বিষয়ের উপর বিস্তর গবেষণা করেছিলেন, বিখ্যাত বিজ্ঞানী  *ড. ফ্রান্কৈস ওয়েমেস্ফেল্দার* |

উত্‍স
-----

* *Raw Hop Aroma Qualities by Trained Panel Free-Choice Profiling*, Gregory J. Stucky and Mina R. McDaniel, available on-line  ওয়েব্যাক মেশিনে আর্কাইভকৃত ২০০৬-০৯-২৯ তারিখে
**পাবকেম (PubChem)** হলো মার্কিন যুক্তরাষ্ট্রের ন্যাশনাল ইনস্টিটিউট অফ হেলথ (NIH) দ্বারা পরিচালিত একটি উন্মুক্ত প্রবেশাধিকার রাসায়নিক তথ্য এবং সম্পদ প্রদানকারী একটি ওয়েবসাইট। পাবকেম-এ রাসায়নিক যৌগ, বায়োমোলিকুলস, এবং জৈব কার্যকলাপের তথ্যের একটি বিশাল ডেটাবেস রয়েছে।

পাবকেম রাসায়নিক যৌগ সনাক্তকারী সংখ্যা (Compound identification number) হল পাবকেম ডেটাবেসে একটি রাসায়নিক যৌগের অনন্য সনাক্তকারী সংখ্যা। ইংরেজিতে সংক্ষেপে বলে সিআইডি (CID)। এটি পাঁচটি সংখ্যা নিয়ে গঠিত যা একটি রাসায়নিক যৌগের জন্য নির্ধারিত হয়। CID হল একটি যৌগের জন্য একটি স্থায়ী সনাক্তকারী যা যৌগটিকে অন্যান্য তথ্যসূত্রের সাথে তুলনা করতে ব্যবহার করা যেতে পারে।

বরাদ্দ প্রক্রিয়া
-----------------

পাবকেম CIDগুলি NIH দ্বারা বরাদ্দ করা হয়। একটি রাসায়নিক যৌগের জন্য CID পেতে, যৌগের তথ্য NIH-এর কাছে পাঠানো যেতে পারে। NIH যৌগের তথ্য পর্যালোচনা করবে এবং যৌগটির জন্য একটি CID বরাদ্দ করবে।

ব্যবহার
-------

পাবকেম CID-এর অনেকগুলি ব্যবহার রয়েছে। পাবকেম CIDগুলি ব্যবহার করা যেতে পারে:

* একটি রাসায়নিক যৌগকে অন্য তথ্যসূত্রের সাথে তুলনা করতে
* একটি রাসায়নিক যৌগের তথ্য খুঁজে পেতে
* একটি রাসায়নিক যৌগের জন্য গবেষণা তথ্য তৈরি করতে

উদাহরণ
------

পাবকেম CID-এর একটি উদাহরণ হল CID 123456। এই CID হল পাবকেম ডেটাবেসে পাওয়া একটি রাসায়নিক যৌগের জন্য। এই যৌগটি হল ইথানল, যা কার্বন, হাইড্রোজেন এবং অক্সিজেনের একটি যৌগ।

উপসংহার
-------

পাবকেম CID হল পাবকেম ডেটাবেসে একটি রাসায়নিক যৌগের অনন্য সনাক্তকারী। CID হল একটি যৌগের জন্য একটি স্থায়ী সনাক্তকারী যা যৌগটিকে অন্যান্য তথ্যসূত্রের সাথে তুলনা করতে ব্যবহার করা যেতে পারে।
ক্যাডমনের স্মৃতিস্মারক, সেন্ট ম্যারিস চার্চ, হুইটবি।
**ক্যাডমন** (ইংরেজি: Cædmon; উচ্চারণ: (/ˈkædmən/ বা /ˈkædmɒn/; আনু. ৬৫৭-৬৮৪ খ্রিস্টাব্দ) হলেন ইংরেজি সাহিত্যের প্রাচীন যুগের এমনসব কবিদের একজন যাদের নাম জানা যায়। তাকে ইংরেজি সাহিত্যের অ্যাংলো-স্যাক্সন যুগের মিল্টন নামে অভিহিত করা হয়। প্রাচীন যুগের যে বারোজন কবিকে মধ্যযুগের বিভিন্ন দলিলপত্রে শনাক্ত করা হয়েছে, ক্যাডমন তাদের একজন। তিনি প্রাচীন যুগের মাত্র তিনজন সমসাময়িক কবির একজন, যাদের সংক্ষিপ্ত জীবনী ও কিছু সাহিত্যকর্মের নিদর্শন খুঁজে পাওয়া যায়। *ক্যাডমন্‌স হাইম* বা *ক্যাডমনের ভক্তিগীতি* ক্যাডমনের একমাত্র সাহিত্যকর্ম যা এখনও টিকে আছে। এটি তিনি ঈশ্বরের প্রতি শ্রদ্ধা নিবেদনের উদ্দেশে রচনা করেছিলেন। মাত্র নয় লাইনের ভক্তিগীতিসমৃদ্ধ কবিতাটি ইংরেজি সাহিত্যের প্রাচীন যুগের প্রমাণিত সাহিত্যকর্মগুলোর একটি। জার্মান ভাষার প্রাচীন যুগের যে সাহিত্যকর্মগুলো এখনো টিকে আছে, তাদের মধ্যে প্রাচীনতম সাহিত্যকর্ম হিসেবেও এটি খ্যাত। ১৮৯৮ সালে হুইটবির সেন্ট ম্যারিস চার্চে তার সম্মানে ক্যাডমন্‌স ক্রস স্থাপন করা হয়।

জীবনী
-----

### বিডের নথি

ক্যাডমনের জীবনী ও কর্ম সম্পর্কে একমাত্র মৌলিক তথ্যের উৎস হল বিডের *হিস্তোরিয়া এক্লেসিয়াস্তিকা*। বিডের মতে, ক্যাডমন ছিলেন লে ব্রাদারদের একজন, যিনি খ্রিস্টান সন্ন্যাসীদের মঠ স্ত্রেওন্যাশাল্‌চে (বর্তমান হুইটি অ্যাবি) বাস করতেন এবং তিনি পশুপ্রেমী ছিলেন। এক সন্ধ্যায় যখন অন্য সন্ন্যাসীগণ ভোজন, গানবাজনা ও বীণা বাজানোয় মত্ত ছিলেন, ক্যাডমন অন্য প্রাণিদের নিয়ে ঘুমাতে যান, কারণ তিনি কোন গান জানতেন না। সেন্ট বিড স্পষ্ট করে উল্লেখ করেন যে কীভাবে গীতকে গানে সুর দিতে হয় ক্যাডমনের সেই জ্ঞান ছিল না। ঘুমের মধ্যে তিনি স্বপ্ন দেখেন কেউ তার কাছে এসে তাকে "প্রিন্সিপিয়াম ক্রিয়েচারাম" (*সৃষ্টির শুরু*) গাইতে বলেন। প্রথম গাইতে মানা করলেও তিনি পরে স্বর্গ ও মর্ত্যের সৃষ্টিকারী প্রভুর প্রশংসামূলক একটি ছোট কবিতা রচনা করেন।

### ক্যাডমনের কবিতা

ক্যাডমনের এই কবিতাটি ছিল নয় লাইনের একটি প্রশস্তিমূলক কবিতা; সদাপ্রভু জগত সৃজনে সাত দিনে পৃথিবীর যে অনুষঙ্গ সমূহ সৃষ্টি করলেন তার বর্ণ্না আছে। বিড তার ইতিহাস গ্রন্থে ক্যাডমনের নয় লাইনের যে কবিতা সঙ্কলন করেন- তার বাঙলা পাঠ হলঃ

"আমরা তার প্রতি নতি জানায়/ হে, স্বর্গের দারি,

সব কর্মের কারক/ সকল মনের পরিকল্পনা কারি,

সবই তোমার ক্রিয়া, পিতা/ আমি তাই শুধু ভাবি,

শ্বাশত পালক,/ সৃষ্টির চাবি;

তুমি করিলে সৃজন/ মানব প্রথম

স্বর্গকে বানালে ছাদ,/ কি তোমার লীলা।

পরে হল ধরার মাঝ/ হে, মোদের তাজ,

সদা প্রভু,/ দানিলে সগৌরবে,

মাটির মানুষ/ হে প্রভু স্ববিরাজ"।

প্রভু প্রথম মানুষ, তারপর স্বর্গকে ছাদ রূপে বানালেন; এভাবে প্রভুর বন্দনা দিয়েই কবিতার বুনন করা হয়েছে।

তথ্যসূত্র
---------

1. ↑  Book IV, Chapter 24. The most recent edition is Colgrave and Mynors 1969
2. ↑  "Caedmon | English poet | Britannica"। *www.britannica.com* (ইংরেজি ভাষায়)। সংগ্রহের তারিখ ২০২৩-০৫-১৫।
3. ↑  "The British Library"। *The British Library*। সংগ্রহের তারিখ ২০২৩-০৫-১৫।
**তুগলক তামার খান** সুলতান আলউদ্দিন মাসুদ শাহের রাজত্বকালে উধ ও বাংলার গভর্নর ছিলেন।

ইতিহাস
------

তুগরল তুগান খানের অধীনে বাংলা প্রদেশ ১২৪১ সালে ওড়িয়া সৈন্যবাহিনী দ্বারা আক্রান্ত হয়। প্রদেশ টি দখল করার পর, ওধের সুলতানী গভর্নর তুগলক তামর খান, তুগান খানকে সাহায্য করার জন্য বাংলায় একটি ত্রাণ বাহিনী নিযুক্ত করা হয় কিন্তু বাংলা ও বিহার সীমান্তে দারভাঙ্গায় তামর খান নিজে তুগান খানকে ক্ষমতাচ্যুত করার চেষ্টা করেন।

তার প্রতিদ্বন্দ্বীকে হত্যা করতে অক্ষম হলেও তামর খান তাকে প্রদেশ থেকে তাড়িয়ে দিতে সক্ষম হন এবং অবশিষ্ট জেনারেলদের ঘুষ দিয়ে বাংলা ও উধ উভয় সুলতানি বাহিনীর নিয়ন্ত্রণ লাভ করতে সক্ষম হন। ১২৪৬ সালে তামর খান অবশেষে বাংলায় প্রবেশ করেন যেখানে স্থানীয় জমিদারদের বিদ্রোহের সহায়তায় তিনি দেবকোটের পুরাতন রাজধানী দখল করতে সক্ষম হন। যাইহোক তার নৌবাহিনী পুনর্নির্মাণ প্রচেষ্টা পরাজিত হয়।

১২৪২ সালে ওডিয়া সেনাবাহিনী কর্তৃক বরখাস্ত হওয়া লাখনাউতী অবরোধে তামর খানের বাহিনীকে প্রতিহত করা হয়। ১২৪৭ সালে তামার খান জ্বরে আক্রান্ত হয়ে মারা যান, যার উপর উত্তর বঙ্গ পুনরায় জয়লাভ করেন, পরমারদি দেব, তামর খানের মৃত্যু রহস্য-উদ-দীন যুজবাককে বাংলার গভর্নর হিসেবে নিয়োগের দিকে নিয়ে যায়, যা ১২৭২ সালে তুঘান খানের বিদ্রোহের নেতৃত্ব দেয়।

আরো দেখুন
---------

* বাংলার শাসকদের তালিকা
* বাংলার ইতিহাস
* বাংলাদেশের ইতিহাস
* ভারতের ইতিহাস

তথ্যসূত্র
---------

1. ↑  KingListsFarEast
2. ↑  W Nassau Lees। *The Tabaqat I Nasiri Of Aboo Omar Minhaj Al Din Othman*।

|
|  |
| পূর্বসূরীতুগরল তুগান খান | **মামলুক সালতানাত (দিল্লির) বাংলার গভর্নর**১২৪৬-১২৪৭ | উত্তরসূরীজালালুদ্দিন মাসুদ জানি |
|
**খাগড়াছড়ি সরকারি কলেজ** খাগড়াছড়ি জেলার কলেজ রোড, চেঙ্গি চত্তরে অবস্থিত একটি সরকারি শিক্ষাপ্রতিষ্ঠান। কলেজটি সমতল ভূমিতে অবস্থিত। খাগড়াছড়ি সরকারি কলেজ অত্র জেলার নামকরা কলেজগুলোর মধ্যে একটি। এ কলেজে উচ্চমাধ্যমিক এবং স্নাতক পর্যায়ের শিক্ষাকার্যক্রম পরিচালিত হয়ে থাকে। এই কলেজটি জাতীয় বিশ্ববিদ্যালয়-এর অধিভুক্ত।

অত্র কলেজের গেইট

ইতিহাস
------

শিক্ষার্থীদের উচ্চ শিক্ষার অর্জনের লক্ষ‍্যে ১০ই মার্চ ১৯৭৪ সালে পানখাইয়া পাড়ার স্বল্প সংখ‍্যক শিক্ষকের সহযোগিতায় মানবিক ও ব‍্যবস‍ায় শিক্ষা বিভাগে স্বল্প সংখ‍্যক শিক্ষার্থী নিয়ে বেসরকারিভাবে প্রথম প্রতিষ্ঠিত হয় খাগড়াছড়ি সরকারি কলেজ। এর কয়েক বছর পর বর্তমান চেঙ্গি স্কয়ার এলাকায় কলেজটি স্থানান্তর করা হয়। ১ মার্চ ১৯৮০ সালে কলেজটি সরকারিকরণ করা হয়। .সাবেক এম. এল. এ. বীরেন্দ্র কিশোর রোয়াজা (ত্রিপুরা) কলেজটির উন্নয়নের জন্য ২৫ লাখ টাকা সরকার হতে অনুদান এনে দিয়েছিলেন।

অনুষদ ও বিভাগসমূহ
-----------------

বর্তমানে এ কলেজে "উচ্চমাধ্যমিক" শাখায় বিজ্ঞান, মানবিক ও ব‍‍্যবসা বিভাগে পাঠদান করা হয়। এছাড়াও জাতীয় বিশ্ববিদ্যালয়ের অধীনে রাষ্ট্রবিজ্ঞান, ইতিহাস, অর্থনীতি, ব‍্যবস্থাপনা ও রসায়ন বিষয়ে সম্মান, রাষ্ট্রবিজ্ঞান বিষয়ে মাস্টার্স এবং বি. এ. (পাস), বি. বি. এ. (পাস) ও বি. এস. এস. (পাস) কোর্স চালু রয়েছে। উল্লেখ‍্য যে, হিসাববিজ্ঞান, ইংরেজি ও দর্শন বিষয়ে সম্মান কোর্সের অনুমোদন শিক্ষা মন্ত্রনালয়ে প্রক্রিয়াধীন রয়েছে। ব্যবসায় শিক্ষা, কলা ও সমাজবিজ্ঞান অনুষদে ৯ টি বিষয় পড়ানো হয়।

### কলা অনুষদ

* বাংলা
* ইংরেজি
* ইতিহাস
* দর্শন

### সামাজিক বিজ্ঞান অনুষদ

* অর্থনীতি
* রাষ্ট্রবিজ্ঞান
* সমাজবিজ্ঞান

### ব্যবসায় শিক্ষা অনুষদ

* হিসাববিজ্ঞান
* ব্যবস্থাপনা

কলেজ ভবন
--------

* একাডেমিক ভবন ১
* একাডেমিক ভবন ২
* একাডেমিক ভবন ৩
* ছাত্রী হোস্টেল ভবন
* রাষ্ট্রবিজ্ঞান বিভাগ ভবন
* প্রশাসনিক ভবন

মাঠ
---

কলেজের অভ্যন্তরেই বিশাল আকৃতির মাঠ রয়েছে। প্রতি বছর বার্ষিক ক্রীড়া অনুষ্ঠিত হয়ে থাকে।

পাঠাগার
-------

কলেজের অভ‍্যন্তরে একটি গ্রন্থাগার রয়েছে যেখানে পর্যাপ্ত বই রয়েছে।

মিলনায়তন
---------

কলেজে একটি ছাত্র ও একটি ছাত্রী মিলনায়তন রয়েছে।

বোটানিক‍্যাল গার্ডেন
--------------------

কলেজ চত্বরে পদার্থবিজ্ঞান বিভাগের সামনে জীববিজ্ঞান বিভাগের তত্ত্বাবধানে একটি বোটানিক‍্যাল গার্ডেন আছে।

যানবাহন
-------

কলেজে একটি বাস গাড়ি রয়েছে ছাত্র-ছাত্রীদের কলেজে যাতায়তের জন্য।

সামাজিক ও সাংস্কৃতিক সংগঠন
--------------------------

কলেজে ছাত্র ছাত্রীদের জন‍্য যুব রেড ক্রিসেন্ট, রোভার স্কাউট, গার্লস গাইড ও ফটোগ্রাফি ক্লাব এ অংশগ্রহণ এর সুযোগ রয়েছে।

তথ্যসূত্র
---------

1. ↑  / পাঠ পরিকল্পনা ও একাডেমিক ক‍্যালেন্ডার, খাগড়াছড়ি সরকারি কলেজ
2. ↑  /   ওয়েব্যাক মেশিনে আর্কাইভকৃত ২৯ এপ্রিল ২০২১ তারিখে
3. ↑  "বীরেন্দ্র কিশোর রোয়াজা"। *এলেংচা এক্সপ্রেস*। সংগ্রহের তারিখ ২৬ জানুয়ারী ২০২৩।

বহিঃসংযোগ
---------

* কলেজ ওয়েবসাইট  ওয়েব্যাক মেশিনে আর্কাইভকৃত ২৯ এপ্রিল ২০২১ তারিখে
দ্য হার্প-একটি যন্ত্রের নাম যার নামানুসারে ন্যাবলা প্রতীকের নামরাখা হয়েছে
**ন্যাবলা** একটি প্রতীকের নাম, এর প্রতীকটির আকৃতি হচ্ছে: {\displaystyle \nabla }। যা দেখতে অনেকটা বাংলা বর্ণমালার "ব" অক্ষরটিকে মাত্রা ছাড়া ৯০ ডিগ্রি ঘড়ির কাটার বিপরীত দিকে ঘুড়িয়ে রাখলে যেমন টা দেখায় তেমন। নামটি হিব্রু যন্ত্র হার্প-এর গ্রিক নাম থেকে নেয়া হয়েছে। এই যন্ত্রটির আকৃতি ন্যাবলার মত। আরামায়িক ভাষা এবং হিব্রু ভাষায়ও এই ধরনের প্রতীক রয়েছে। প্রতীকটি প্রথম ব্যবহার করেন উইলিয়াম রওয়ান হ্যামিল্টন⊳ । এর অন্য একটি নাম রয়েছে; তা হল: *আলটেড* (ডেল্টাকে উল্টো দিক থেকে উচ্চারণ করলে এ রকম হয়: delta - alted); কারণ ন্যাবলা ডেল্টার উল্টো আকৃতিতে লিখা হয়।

এইচটিএমএল কোডের ভাষায় ন্যাবলা লিখা যায়। এক্ষেত্রে `&nabla;` লিখলে ন্যাবলার প্রতীক হয়ে যায়। লাটেক্স কোডে এই প্রতীকের জন্য লিখতে হয়: `\nabla`। ইউনিকোড বা হেক্সাডেসিমেল ব্যবস্থায় এই প্রতীকের জন্য ইউ+২২০৭ আর দশমিক-সংখ্যাপদ্ধতিতে "৮৭১১" কোড দ্বারা একে চিহ্নিত করা হয়।

আরও দেখুন
---------

* স্থানাংক ব্যবস্থায় ডেল
* ডেল, ভেক্টরের ব্যবকলনীয় অপারেটর

পাদটীকা
-------

1. 1 2  "The Nabla of Sir William Rowan Hamilton" (See their footnote 4)

বহিঃসংযোগ
---------

* History of Nabla  ওয়েব্যাক মেশিনে আর্কাইভকৃত ৭ মার্চ ২০১৪ তারিখে
* The Nabla of Sir William Rowan Hamilton
* A survey of the improper use of ∇ in vector analysis (1994) Tai, Chen
বাহুল্য জীবনে অচেনা আঁধার,বাহিরে শুধু চাকাচিকের বাহাররহস্যের অন্তরালে।
**পারধী** ভারতের একটি হিন্দু উপজাতি। এই উপজাতির বেশিরভাগ লোক মহারাষ্ট্র এবং মধ্যপ্রদেশের কিছু অংশে বাস করেন তবে গুজরাট এবং অন্ধ্র প্রদেশেও এদের অল্প সংখ্যক বসতি দেখা যায়। পারধী শব্দটি মারাঠি (রাজ্য ভাষা) শব্দ **পারধ** থেকে এসেছে যার অর্থ শিকার। সংস্কৃত শব্দ ' *পাপর্ধি* ' যার অর্থ শিকার করা বা শিকার করা খেলা, তার সাথেও পারধী শব্দের সম্পর্ক আছে বলে ধারণা করা হয়। ভারতের কিছু অংশে পারধীরা *মেওয়ারেস নামে পরিচিত।* তাদের আরও বিভিন্ন নাম রয়েছে যেমন অ্যাডভিচিঞ্চার, ফাঁস পারধী, ফাঁসে পারধী, ল্যাঙ্গোলি পারধী, বাহেলিয়া বা বহেলিয়া, চিতা পারধী, শিকারি, তকঙ্কর, টাকিয়া পারধী ইত্যাদি। পারধী উপজাতি ভাঘরি পারধী এবং ফেজ পারধীর মতো দলে বিভক্ত।।এরা আবার পাল পারধী, গাভ পারধী, তকাঙ্কর, তকারির মতো উপগোষ্ঠীতে বিভক্ত। এদের মধ্যে ব্যাপকভাবে ব্যবহৃত উপাধিগুলির মধ্যে রয়েছে চৌহান (চভান), রাঠোড় এবং সোলাঙ্কে।

ইতিহাস
------

পারধীরা রাজপুতদের বংশধর। পারধীদের রাজপুত উতসের তথ্য নিশ্চিত করা যায় তাদের ব্যবহৃত রাজপুত বংশের নাম এবং তাদের ব্যবহৃত রাজস্থানী উপভাষা থেকে। তাদের নাম সাধারণত '*সিংহ* প্রত্যয় দিয়ে শেষ হয়। পারধীদের সাধারণ উপাধি কিছু আছে যেমন সালুনখে, রাঠোড়, সিন্দিয়া, চৌহান (চবন)। তারা পাওয়ার, শিন্দে এবং দাভাদে-এর মতো মারাঠা উপাধিও গ্রহণ করেছে। এই সম্প্রদায়ের উদ্ভব মূলত রাজস্থান থেকে। রাজস্থান থেকে তারা গুজরাট হয়ে মহারাষ্ট্র ও অন্যান্য রাজ্যে ছড়িয়ে পরেছে ও বসতি স্থাপন করেছেন।

বিস্তার
-------

১৯০১ সালের আদমশুমারি অনুসারে ভারতে পারধীদের মোট জনসংখ্যার ছিল ১২,২১৪ যার মধ্যে ৬,৩২০ জন পুরুষ এবং ৫,৮৯৪ জন মহিলা। একই সময়ে মধ্যপ্রদেশ রাজ্যে ভোপাল, রাইসেন এবং সেহোরে পারধী লোকেদের মোট জনসংখ্যা ছিল ১৮৩১ জন। সেই রাজ্যে বাহেলিয়া ও চিতারাও পারধীদের সাথে একই শ্রেনীভুক্ত ছিলেন। ১৯৮১ সালের আদমশুমারি অনুসারে তাদের মোট সংখ্যা দাড়ায় ৮,০৬৬। গুজরাটে ১৯৮১ সালের আদমশুমারি অনুসারে সেই রাজ্যে পারধী জনসংখ্যা ৮১৪ জন। মহারাষ্ট্রে পারধী জনসংখ্যা হল ৯৫,১১৫ জন (শুমারি তথ্য, ১৯৮১)। ২০০১ সালের আদমশুমারি অনুসারে মহারাষ্ট্রে পারধীদের মোট জনসংখ্যা দাড়ায় ১৫৯,৮৭৫ জন। তারা প্রধানত অমরাবতী (২০,৫৬৮) আকোলা (১৭,৫৭৮) বুলধানা (১৬,৪২৮) জলগাঁও (১৬,৮৪৯) ইয়াভাতমাল (৮,১২৯) ওসমানাবাদ (৯,৯৫৯), পুনে (৭,২৩০) এবং অন্যান্য জেলাগুলিতে ছড়িয়ে ছিটিয়ে বসবাস করছে। মুম্বাইয়ের পারধী জনসংখ্যার তথ্য আদমশুমারির নথিতে সঠিকভাবে পাওয়া যায় না।

সংস্কৃতি
--------

পারধীদের সংস্কৃতির সাথে রাজপুত সংস্কৃতির খুব মিল। তাদের সংস্কৃতি গুজরাটি এবং রাজস্থানী সংস্কৃতির মিশ্রণ। তারা রাজপুত ও গুজরাতি রীতি অনুসরনে বিয়ের মিছিল রাখে। তারা হিন্দু ধর্মের শাক্ত প্রথা ও রীতিনীতির অনুসারী এবং রাজপুতদের মত তাদের কিছু কুলদেবী আছে। তারা মৌলি মাতা, কালিকা মাতা, সপ্তশ্রুঙ্গী মাতা, ভাদেখান মাতা এবং খোডিয়ার মাতাকে তাদের কুলদেবী হিসেবে পূজা করে। দশেরা তাদের একটি গুরুত্বপূর্ণ উৎসব। তারা কুলদেবীদের খুশি করার জন্য একটি ভেড়া বা ছাগল বলি দেয় যা পরে গ্রামবাসীদের মধ্যে বিতরণ করা হয়। প্রাচীনকাল থেকেই পশু বলি রাজপুত সংস্কৃতির একটি অবিচ্ছেদ্য অংশ। যাইহোক, রাজপুতদের তুলনায় পারধীদের পশু বলির পদ্ধতি ভিন্ন। রাজপুতরা বলির ঝাটকা পদ্ধতি ব্যবহার করে যখন পারধীরা হালাল পদ্ধতির মতো একটি পদ্ধতি ব্যবহার করে, যা সাধারণত মুসলমানদের সাথে যুক্ত।

তথ্যসূত্র
---------

1. ↑  History of Paradhis *ambedkar.org*
2. 1 2  Ganga, Shodh। *Ethnography of Pardhi adivasis* (পিডিএফ) (গবেষণাপত্র)। Chapter III। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**অল ইন্ডিয়া ইনস্টিটিউট অব আয়ুর্বেদ, দিল্লি** (সংক্ষেপে এআইআইএ দিল্লি বা এআইআইএ) ভারতের নতুন দিল্লিতে অবস্থিত একটি সরকারি আয়ুর্বেদ চিকিৎসা ও গবেষণা প্রতিষ্ঠান।

ইতিহাস
------

নতুন দিল্লিতে এআইআইএ প্রতিষ্ঠার প্রস্তাবটি ২০০০ সালের ৫ই মে সর্বভারতীয় আয়ুর্বেদ কংগ্রেসের তত্ত্বাবধানে বৈদ্য রাম নারায়ণ শর্মা মেমোরিয়াল অ্যাওয়ার্ড বিতরণ অনুষ্ঠানে তৎকালীন প্রধানমন্ত্রী অটল বিহারী বাজপেয়ীর কর্তৃক একটি অত্যাধুনিক জাতীয় আয়ুর্বেদ হাসপাতাল প্রতিষ্ঠার ঘোষণা থেকে উদ্ভূত হয়েছিল।[]

প্রতিষ্ঠানটির ভিত্তিপ্রস্তর ২০০৩ সালে অর্থ মন্ত্রণালয়ের অনুমোদনের ভিত্তিতে ২০০৭ সালে স্থাপন করা হয়। ভারত সরকার গবেষণা ও উন্নয়ন, সুরক্ষা মূল্যায়ন এবং আয়ুর্বেদ ওষুধের গুণমান মানগুলির উপর দৃষ্টি নিবদ্ধ করে প্রতিষ্ঠানের বিকাশের প্রস্তাবের সুপারিশ করেছিল। প্রতিষ্ঠানটি ২০০৯ সাল থেকে বহির্বিভাগে রোগীদের সেবা প্রদান করে আসছে। ভারত সরকার আয়ুষ মন্ত্রনালয় ও এআইআইএ দিল্লি ২০১৪ সালে আয়ুষ মন্ত্রকের অধীনে একটি স্বায়ত্তশাসিত প্রতিষ্ঠান প্রতিষ্ঠা করেছিল। এআইআইএ প্রথম ২০১০ সালের অক্টোবর মাসে উদ্বোধন করা হয়েছিল। ভারতের প্রধানমন্ত্রী নরেন্দ্র মোদি ২০১৭ সালে দ্বিতীয়বারের মতো প্রতিষ্ঠানের উদ্বোধন করেছিলেন।

আরো দেখুন
---------

* আয়ুর্বেদ শিক্ষা ও গবেষণা প্রতিষ্ঠান
* রাষ্ট্রীয় আয়ুর্বেদ প্রতিষ্ঠান
* পঞ্চকর্মের জন্য জাতীয় গবেষণা প্রতিষ্ঠান

তথ্যসূত্র
---------

1. ↑  All India Institute of Ayurveda established by AYUSH
2. ↑  OPD of all India Institute of Ayurveda Inaugurated CCRAS - Shreedhareeyam Ayurvedic eye care facility Inaugurated
3. ↑  "First AIIMS-like institution on Ayurveda to come up in Delhi"। ১০ মে ২০১৬ – The Economic Times-এর মাধ্যমে।
4. ↑  "All India Institute of Ayurveda (AIIA)" (পিডিএফ)।
5. 1 2  Vishwadeepak (২০১৭-১০-১৭)। "Modi 'inaugurates' All India Institute of Ayurveda 7 years after it was opened"। *National Herald* (ইংরেজি ভাষায়)। সংগ্রহের তারিখ ২০২২-০৩-২৩।
**হিলারি এরহার্ড ডাফ** (ইংরেজি: Hilary Erhard Duff) (জন্ম: ২৮ সেপ্টেম্বর, ১৯৮৭) একজন মার্কিন অভিনেত্রী ও সঙ্গীতশিল্পী। শৈশবে স্থানীয় মঞ্চনাটক ও টেলিভিশনের বাণিজ্যিক অনুষ্ঠানগুলোর মাধ্যমে তার অভিনয় জীবন শুরু হয়। টেলিভিশন ধারাবাহিক *লিজি ম্যাকগুইর*-এ নাম ভূমিকায় অভিনয়ের মাধ্যমে তিনি খ্যাতি অর্জন করেন। পরবর্তীতে তিনি বেশ কিছু সফল ফিচার চলচ্চিত্রে অভিনয় করেন, যার মধ্যে আছে *চিপার বাই দ্য ডাজেন* (২০০৩), *দ্য লিজি ম্যাকগুইর মুভি* (২০০৩), এবং *চিপার বাই দ্য ডাজেন ২* (২০০৫)।

প্রাথমিক জীবন ও পরিবার
----------------------

হিলারি ডাফের জন্ম ১৯৮৭ সালের ২৮ সেপ্টেম্বর, টেক্সাসের হিউস্টনে। তিনি তার মা সুসান কালিন (বিবাহপূর্ব নাম: কব) ও বাবা রবার্ট এরহার্ডের দ্বিতীয় সন্তান। তার মা ছিলেন পেশায় একজন গৃহিনী ও চলচ্চিত্র প্রযোজক, এবং বাবা ছিলেন পরিবারিকভাবে চালু একটি চেইন স্টোরের অংশীদার। হেইলি ডাফ নামে তার এক বড়বোন রয়েছে। তিনিও পেশায় একজন অভিনেত্রী ও সঙ্গীতশিল্পী। বড় বোনের পাশাপাশি হিলারির মা তাকেও অভিনয়ের শেখায় উৎসাহ দিতেন। পরবর্তীতে তারা দুই বোনই স্থানীয় অনেক মঞ্চে অভিনয় করে বেশ কিছু পুরস্কার লাভ করেন। যথাক্রমে আট ও ছয় বছর বয়সে তারা দুইবোন ব্যালে নৃত্য শেখা শুরু করেন। তারা দুই বোনই অভিনয়কে পেশা হিসেবে নেওয়ার ব্যাপারে বেশি উৎসাহিত ছিলেন, এবং অবশেষে তারা তাদের মায়ের সাথে ক্যালিফোর্নিয়া চলে যান। ব্যবসা চালানোর স্বার্থে ডাফের বাবা হিউস্টনে থেকে যান। কয়েক বছর ধরে বিভিন্ন জায়গায় অডিশন ও ঘুরাঘুরির পর ডাফ বোনদ্বয় বেশকিছু টেলিভিশন বিজ্ঞাপনে অভিনয় করেন।

আরও পড়ুন
---------

* Dougherty, Terri (২০০৭)। *Hillary Duff*। Lucent Books। আইএসবিএন 978-1-4205-0012-7।

তথ্যসূত্র
---------

1. 1 2  "{{subst:LC:H}}ilary Duff Biography[[বিষয়শ্রেণী:ইংরেজি ভাষার লেখা থাকা নিবন্ধ]]"। {{subst:LC:H}}ilaryDuff.com। ২০০৮-০৩-২১ তারিখে মূল থেকে আর্কাইভ করা। সংগ্রহের তারিখ ২০০৭-১১-০৯।  ইউআরএল–উইকিসংযোগ দ্বন্দ্ব (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3  Richard Huff (২০০২-১২-০১)। "A very busy Miss 'Lizzie'"। NY daily news। ২০০৬-০২-০৯ তারিখে মূল থেকে আর্কাইভ করা। সংগ্রহের তারিখ ২০০৮-০১-১৬।
3. 1 2  "Hilary Duff Biography"। Hollywood Pulse। ২০০৮-১০-২৬ তারিখে মূল থেকে আর্কাইভ করা। সংগ্রহের তারিখ ২০০৯-১২-১২।

বহিঃসংযোগ
---------


উইকিমিডিয়া কমন্সে **হিলারি ডাফ** সংক্রান্ত মিডিয়া রয়েছে।

উইকিউক্তিতে ***হিলারি ডাফ*** সম্পর্কিত উক্তির সংকলন রয়েছে।

* প্রাতিষ্ঠানিক ওয়েবসাইট
* ইন্টারনেট মুভি ডেটাবেজে হিলারি ডাফ (ইংরেজি)
* হলিউড রেকর্ডস[*স্থায়ীভাবে অকার্যকর সংযোগ*]
**অল ইন্ডিয়া ইনস্টিটিউট অব মেডিক্যাল সায়েন্সেস, গুয়াহাটি** (**এআইআইএমএস গুয়াহাটি**) ভারতের আসাম রাজ্যের চাংসারির ( গুয়াহাটির কাছে) জাতীয় গুরুত্বের প্রতিষ্ঠান (আইএনআই), সরকারি মেডিকেল স্কুল ও হাসপাতাল এবং অন্যতম একটি অল ইন্ডিয়া ইনস্টিটিউট অব মেডিক্যাল সায়েন্স (এইমস)। মাননীয় প্রধানমন্ত্রী নরেন্দ্র মোদি ২০১৭ সালের ২৬শে মে প্রতিষ্ঠানের ভিত্তিপ্রস্তর স্থাপন করেন। প্রতিষ্ঠানটিতে এখন পর্যন্ত বার্ষিক ৫০ জন এমবিবিএস শিক্ষার্থী রয়েছে। ৫০ জন এমবিবিএস শিক্ষার্থীর প্রথম ব্যাচের জন্য একাডেমিক কার্যক্রম ২০২১ সালের জানুয়ারি মাসে শুরু হয়েছিল।

শিক্ষাবিদ
---------

তৎকালীন মাননীয় কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন এমবিবিএস ছাত্রদের প্রথম ব্যাচের জন্য একাডেমিক প্রোগ্রাম ২০২১ সালের জানুয়ারি মাসে উদ্বোধন করেছিলেন। ইনস্টিটিউটটি ৫০ জন এমবিবিএস ছাত্রের সঙ্গে চালু হয়, যা ২০২১-২১ শিক্ষাবর্ষে চালু হওয়া চারটি এইমস-এর মধ্যে একটি। ইনস্টিটিউটটি ২০২১ সালে গৌহাটি মেডিকেল কলেজের নরকাসুর পাহাড়ের চূড়ায় একটি অস্থায়ী বিদ্যায়তন থেকে কাজ করছে, এটির পরামর্শক হিসাবে এইমস ভুবনেশ্বর নিযুক্ত রয়েছে।

রোগীর সেবা
----------

ইনস্টিটিউটে ২৫ টিরও বেশি বিশেষত্ব ও সুপার-স্পেশালিটি বিভাগ সহ একটি ৭৫০ শয্যা বিশিষ্ট হাসপাতাল থাকবে। এটি বহির বিভাগে রোগী পরিষেবা ও ডায়াগনস্টিক পরিষেবাগুলি থেকে আলাদা। আয়ুষের অধীনে পরিষেবা দেওয়ার জন্য আলাদা সুবিধাও থাকবে।

তথ্যসূত্র
---------

1. ↑  "PM lays foundation of Guwahati AIIMS"। Business Standard। ২০১৭-০৫-২৬। সংগ্রহের তারিখ ২০২১-০১-১৫।
2. ↑  "Union health minister inaugurates AIIMS Guwahati academic programme"। *Times of India*। The Times of India। ২০২১-০১-১২। সংগ্রহের তারিখ ২০২১-০১-১৫।
3. ↑  "Inaugural academic programme of AIIMS Guwahati held"। *The Shillong Times*। ২০২১-০১-১২। সংগ্রহের তারিখ ২০২১-০১-১৭।

| * দে
* স
অখিল ভারতীয় আয়ুর্বিজ্ঞান সংস্থান (এইমস) |
| --- |
| 
* ভাটিণ্ডা
* ভোপাল
* ভুবনেশ্বর
* বিবিনগর
* বিলাসপুর
* দেওঘর
* গোরক্ষপুর
* গুয়াহাটি
* যোধপুর
* কল্যাণী
* মাদুরাই
* মনেঠি
* মঙ্গলগিরি
* নতুন দিল্লি
* নাগপুর
* পাটনা
* রায়বরেলি
* রায়পুর
* রাজকোট
* ঋষিকেশ
* বিজয়পুর

 |
**শেহজাদ আহমেদ** ( উর্দু: شہزاد احمد‎‎ জন্ম ৫ই জুলাই ১৯৯১)একজন ডেনিশ ক্রিকেটার যিনি ডেনমার্ক জাতীয় ক্রিকেট দল এবং ২০০৮ এবং ২০১১ সালের ডেনিশ চ্যাম্পিয়ন গ্লোস্ট্রুপ সিসির হয়ে খেলছেন। আহমেদ একজন ডানহাতি উদ্বোধনী ব্যাটসম্যান এবং উইকেটরক্ষক।

অনূর্ধ্ব-১৫, অনূর্ধ্ব-১৭ এবং অনূর্ধ্ব-১৯ স্তরে ডেনমার্কের প্রতিনিধিত্ব করে আহমেদ ফিনল্যান্ডের বিরুদ্ধে ২০১১ নর্ডিক কাপে জাতীয় দলের হয়ে তার পূর্ণ আত্মপ্রকাশ করেন। ফিনল্যান্ড দলের বিপক্ষে ৯৯ রানের জয়ে তিনি ৫২ রান করেন। সেই বছরের শেষের দিকে, জার্সি এবং গার্নসিতে অনুষ্ঠিত ইউরোপীয় টি-টোয়েন্টি চ্যাম্পিয়নশিপ ডিভিশন ওয়ানে ডেনমার্কের হয়ে খেলার জন্য নির্বাচিত হন। তিনি কিছু গুরুত্বপূর্ণ ইনিংস খেলেন, বিশেষ করে গুর্নসির বিরুদ্ধে গুরুত্বপূর্ণ সেমিফাইনাল ম্যাচে, যেখানে তিনি ডেনমার্কের প্রাথমিক ১৩৬ রানের মধ্যে ৪০ রান করেছিলেন যা জয় এবং পরের বছরের আইসিসি বিশ্ব টি-টোয়েন্টি বাছাইপর্বের জন্য টিকিট নিশ্চিত করেছিল।

২০১২ সালের মার্চ মাসে, ডেনমার্ক সংযুক্ত আরব আমিরাতে বিশ্ব টি-টোয়েন্টি বাছাইপর্বে অংশ নেয়, ইউরোপীয় টি-টোয়েন্টি চ্যাম্পিয়নশিপ জিতে ইভেন্টের জন্য যোগ্যতা অর্জন করে। আহমেদকে বাছাইপর্বের জন্য ডেনমার্কের চৌদ্দ সদস্যের দলে নির্বাচিত করা হয়, শারজাহ ক্রিকেট অ্যাসোসিয়েশন স্টেডিয়ামে বারমুডার বিপক্ষে তার টি-টোয়েন্টি অভিষেক হয়। প্রতিযোগিতা চলাকালীন তিনি আরও চারটি খেলায় অংশ নেন, যার মধ্যে শেষটি হংকংয়ের বিপক্ষে হয়েছিল,  7.60 গড়ে ১১ এর উচ্চ স্কোর সহ মোট ৩৮ রান করেন 

আগস্ট ২০১১ সালে, মালয়েশিয়ায় বিশ্ব ক্রিকেট লীগ ডিভিশন ফোর- এর জন্য ডেনমার্কের চৌদ্দ সদস্যের দলে তাকে নির্বাচিত করা হয়।

২০১২ সালের ডিসেম্বরে, অনুশীলনের সময় তার বাম হাঁটুতে একটি গুরুতর এসিএল ইনজুরি হয়েছিল এবং ২০১৩ মৌসুম থেকে বাদ পড়েছিলেন। তিনি জানুয়ারী ২০১৩ সালে ACL এর পুনর্গঠন করেন এবং বর্তমানে আছেন[*কখন?*] একটি পুনর্বাসন প্রোগ্রাম করছেন।

তথ্যসূত্র
---------

1. ↑  espncricinfo.com Retrieved 4 February 2018.
2. 1 2 3  "Miscellaneous Matches played by Shehzad Ahmed"। CricketArchive। সংগ্রহের তারিখ ২৪ মার্চ ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "ICC World Twenty20 Qualifier, 2011/12 - Denmark squad"। ESPNcricinfo। সংগ্রহের তারিখ ২৪ মার্চ ২০১২।
4. ↑  "Twenty20 Matches played by Shehzad Ahmed"। CricketArchive। সংগ্রহের তারিখ ২৪ মার্চ ২০১২।
5. ↑  "Twenty20 Batting and Fielding For Each Team by Shehzad Ahmed"। CricketArchive। সংগ্রহের তারিখ ২৪ মার্চ ২০১২।
6. ↑  "Squads and fixtures for World Cricket League Division 4"। www.cricketeurope4.net। ৮ আগস্ট ২০১২। ১৪ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০১২।

বহি:সংযোগ
---------

* ইএসপিএনক্রিকইনফোতে শেহজাদ আহমেদ
* ক্রিকেট আর্কাইভে শেহজাদ আহমেদ
* ক্রিকেট.ডিকে -তে শেহজাদ আহমেদ আহত হয়েছেন
**কোটেশ্বর শিব মন্দির** বাংলাদেশের কুড়িগ্রাম জেলার রাজারহাট উপজেলায় অবস্থিত একটি প্রাচীন হিন্দু মন্দির। এই মন্দিরটির প্রধান বিগ্রহ দেবতা শিব। দেবীর নাম "ভ্রামরী দেবী" ও ভৈরব এর নাম "অম্বর ভৈরব"। এটি **কোটেশ্বর শিব দূর্গা মন্দির** নামেও পরিচিত।

ইতিহাস
------

কামতেশ্বর নীলাম্বর সেন তার রাজধানী কামতাপুর থেকে রাজ্যের প্রান্তসীমা পর্যন্ত অনেকগুলো রাজপথ নির্মাণ করেছিলেন। এর মধ্যে নীলাম্বরী সড়ক এবং দর্পার মাল্লি উল্লেখযোগ্য। সড়ক দু’টি কামতাপুর থেকে বর্তমান রংপুরের মধ্য দিয়ে ঘোড়াঘাট পর্যন্ত বিস্তৃত ছিল। তিনি ১৪৮৩ খ্রিষ্টাব্দে কোটেশ্বরে (বর্তমান কুড়িগ্রাম জেলার রাজারহাট উপজেলায় অবস্থিত) একটি মন্দির প্রতিষ্ঠা করেন, যার ধ্বংসস্থলে ১৮৯৭ খ্রিষ্টাব্দে পাঙ্গেশ্বরী লক্ষ্মীপ্রিয়া নতুনভাবে মন্দির নির্মাণ করেন।

অবস্থান
-------

এ মন্দিরটি রংপুর বিভাগের কুড়িগ্রাম জেলার রাজারহাট উপজেলায় অবস্থিত। এটি ঘড়িয়ালডাঙ্গা ইউনিয়নের আওতাধীন।

পূজা-পার্বণ
-----------

এই মন্দির প্রধান শিবরাত্রি খুব জাঁকজমক ভাবে পালিত হয়। বহু মানুষ শিবরাত্রি ব্রত পালন করে এখানে রাত্রি জাগরণ করে। এছাড়া এখানে দূর্গাপূজা এবং ভাগবত জয়ন্তী ও বেশ জনপ্রিয়।

তথ্যসূত্র
---------

1. ↑  "রাজারহাট উপজেলা"। *rajarhat.kurigram.gov.bd* (ইংরেজি ভাষায়)। সংগ্রহের তারিখ ২০২২-০৭-১২।
2. ↑  "কোটেশ্বর শিব মন্দির"। *শিক্ষক বাতায়ন*।
**ল্য কে সাঁ-মিশেল এ নোত্র দাম** (ফরাসি: Le Quai Saint-Michel et Notre-Dame "সাঁ-মিশেল ঘাট ও নোত্র দাম গির্জা") ফরাসি চিত্রশিল্পী মাক্সিমিলিয়াঁ ল্যুসের আঁকা ১৯০১ সালের একটি তৈলচিত্র। ল্যুস ১৮৮৭ থেকে ১৮৯৭ সাল পর্যন্ত নব্য-অন্তর্মুদ্রাবাদ শিল্পকলা আন্দোলনের সাথে জড়িত ছিলেন। তিনি এই চিত্রটি আঁকার সময় তুলির পৃথক পৃথক মৃদু ছোঁয়ার মাধ্যমে রঙ প্রয়োগ করেন, যে কৌশলের নাম "বিভাজনবাদ" (Divisionism)। এই চিত্রকর্মটির নোত্র দাম দ্য পারি গির্জার উপরে শিল্পীর মোট দশটি চিত্রকর্মের সঙ্কলনের একটি। প্যারিসের শিল্পকলা জাদুঘর ম্যুজে দর্সে (Musée d'Orsay, "অর্সে জাদুঘর") ১৯৮১ সালে চিত্রকর্মটি সংগ্রহ করে এবং তখন থেকে আজ পর্যন্ত চিত্রটি সেখানেই সংরক্ষিত আছে। জাদুঘরটির দেওয়া তথ্য অনুযায়ী ল্যুস যখন ছবিটি আঁকেন, তখন তিনি নব্য-অন্তর্মুদ্রাবাদ ঘরানা পরিত্যাগ করে জনপ্রিয়বাদী ঘরানার ছবি আঁকায় মনোযোগ দিচ্ছিলেন।

তথ্যসূত্র
---------

1. ↑  
"Maximilien Luce: Le quai Saint-Michel et Notre-Dame"। Musée d'Orsay। সংগ্রহের তারিখ ২১ ফেব্রুয়ারি ২০১৫।
2. ↑  "Maximilien Luce: The Quai Saint-Michel and Notre-Dame"। Musée d'Orsay। ২২ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৫।
**নোবিতা নোবি (野比のび太, *Nobi Nobita*)**, অথবা ইংরেজি সংস্করণে **নোবি** , ডোরেমনের সাথে ডোরেমন সিরিজের প্রধান চরিত্র। তার জন্ম ৭ আগস্টে আর তার রাশি সিংহ। সে চর্তুথ শ্রেণির ছাত্র। ( আনিমে সংস্করণে পঞ্চম শ্রেণির ছাত্র)। সে টোকিওর নেরিমা ওয়ার্ডে বাস করে। নোবিতা নোবিসুকি নোবি আর তামাকো নোবির একমাত্র পুত্র।

> Thinking you're not good and worthless is the worst thing you can do.
> 
> — নোবিতা নোবি

প্রাথমিক তথ্য
-------------

নোবিতা (জন্ম আগস্ট ৭, সিংহ রাশি) ডোরেমন সিরিজের একটি প্রধান চরিত্র। সে ইংরেজি ডাবে নোবি নামে পরিচিত। তার চুল কালো রঙের এবং সে একটি অলস বালক। তার বয়স ১০ বছর এবং সে ৪র্থ শ্রেণিতে পড়ে। তার শরীরের রং ফর্সা। সে চোখে চশমা এবং লাল বা হলুদ পোলো শার্ট ও নীল বা কালো হাফপ্যান্টের সাথে কালো বা নীল জুতা পরে। তার ব্যক্তিত্ব অন্য রকম। তার উচ্চতা ১৪০ সে.মি.। তার স্বভাব শিশুতোষ। সে খেলাধুলা পছন্দ করে না এবং দুর্বল হলেও বুদ্ধিমান। সে খুব সহজে ডোরেমনের গ্যাজেটগুলোর ব্যবহার বুঝে যায়।

নোবিতা একটি সরল বালক। সে দ্রুত ঘুমিয়ে পড়তে পারে। সে বিদ্যালয়ে দেরিতে যায়। সে পরীক্ষায় সাধারণত শূন্য পায়। তাই তার মা-বাবা ও শিক্ষক তাকে নিয়ে সবসময় উদ্বিগ্ন থাকেন। নোবিতা তার বিভিন্ন কাজের জন্য ডোরেমনের উপর নির্ভরশীল। সে প্রায়শই ডোরেমনের গ্যাজেটগুলো দিয়ে অন্যায় কাজ করে। সে অন্যের উপকার করতে পছন্দ করে। অনেক সময় উপকার করতে গিয়ে সে নিজেই বিপদে পড়ে।

নোবিতা শিজুকাকে পছন্দ করে এবং ভবিষ্যতে তাদের বিয়ে হয়। ডোরেমনের যেকোনো গ্যাজেট সে প্রথমে শিজুকাকে দেখায়। নোবিতার যেকোনো দুঃসময়ে শিজুকা তাকে সাহায্য করে। নোবিতা তার মা ও শিক্ষককে ভয় পায়। আর সে কুকুরকেও ভয় পায়।

আরো দেখুন
---------

* ডোরেমন
* জিয়ান
* শিজুকা মিনামোতো
* সুনিও

তথ্যসূত্র
---------

1. ↑  "Doraemon Anime's Visual & Script Changes for U.S. TV Detailed" (). *Anime News Network*. May 11, 2014. Retrieved on November 17, 2014.
2. ↑
3. ↑  "The Cuddliest Hero in Asia" (Archive). *Time*. Retrieved on November 17, 2014.
বাঁশপাতি, বাংলাদেশের একটি সংরক্ষিত উদ্ভিদ
**বাংলাদেশের সংরক্ষিত উদ্ভিদ** বলতে বোঝানো হয় সে সব উদ্ভিদ যে গুলো বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইন অনুযায়ী বাংলাদেশ সরকার কর্তৃক *সংরক্ষিত* ঘোষণা করা হয়েছে। উক্ত আইনের শেষে যুক্ত ৪র্থ তফসিলে মোট ৫৪টি উদ্ভিদের নামোল্লেখ করা হয়েছে যেগুলো বাংলাদেশের ভূ-খণ্ডে সংরক্ষিত উদ্ভিদ (Protected plants) হিসেবে বিবেচিত হবে।

সংরক্ষিত ঘোাষিত উদ্ভিদের ক্ষেত্রে সকলকে সতর্কতা অবলম্বন করতে হবে। কেননা উক্ত আইনের ৬ ধারা মোতাবেক এই ৫৪ প্রজাতির উদ্ভিদ ইচ্ছাকৃতভাবে উঠানো, উপড়ানো, ধ্বংস বা সংগ্রহ করা নিষিদ্ধ ঘোষণা করা হয়েছে। উক্ত ধারা লঙ্ঘন করলে বিচারক্রমে ৩৯ ধারা অনুযায়ী কোনো ব্যক্তি এক বছরের কারাদণ্ড অথবা ৫০ হাজার টাকা জরিমানা অথবা উভয় দণ্ডে দণ্ডিত হতে পারেন। কোন ব্যক্তি একই অপরাধ দ্বিতীয়বার করলে শাস্তির পরিমাণ দ্বিগুণ হবে।

আইনের ৪১ ধারা মোতাবেক আরও উল্লেখ রয়েছে যে, কোনো ব্যক্তি এই আইনের অধীন কোন অপরাধ সংঘটনে প্রত্যক্ষ বা পরোক্ষভাবে সহায়তা করলে বা উক্ত অপরাধ সংঘটনে প্ররোচনা প্রদান করে থাকলে এবং উক্ত সহায়তা বা প্ররোচনার ফলে অপরাধটি সংঘটিত হলে, উক্ত সহায়তাকারী বা প্ররোচনাকারী তাহার সহায়তা বা প্ররোচনা দ্বারা সংঘটিত অপরাধের জন্য নির্ধারিত দন্ডে দণ্ডিত হইবেন।

1. তালিপাম
2. হাতিশুর
3. সিভিট
4. বইলাম
5. চুন্দুল
6. কুম্ভি
7. প্রশান্ত আমুর
8. ধুপ
9. কাঁটালাল বাটনা
10. কর্পূর
11. তেজবহুল
12. মনিরাজ
13. অনন্তমূল
14. পুদিনা
15. বাঁশপাতা
16. উরি আম
17. পাদাউক
18. রিটা
19. কুসুম/জায়না
20. উদাল
21. হাড়জোড়া
22. ত্রিকোণী বট
23. লতা বট
24. গয়া অশ্বথ
25. উর্বশী
26. উদয়পদ্ম
27. জহুরী চাঁপা
28. কুঁচ
29. কামদেব
30. কির্পা
31. কুর্চি
32. খলশী
33. গলগল
34. জইন
35. টালি
36. তমাল
37. বুদ্ধনারকেল
38. হরিনা
39. সিংড়া
40. সমুন্দরফল
41. বর্মি মইলাম
42. পশুর
43. কোথ (উদ্ভিদ)
44. খাসি পিচার প্লান্ট

অর্কিডসমূহ
----------

1. বড় ভেন্ডপসিস
2. নীল রাস্না
3. লেডিস স্লিপার
4. রেড ভান্ডা
5. বালবোফাইলাম
6. ডুথি
7. কুনছিছিরি
8. বেসক ডেনড্রোবিয়াম
9. বিশালপত্রী ডেনড্রোবিয়াম
10. মহা ডেনড্রোবিয়াম
11. বাসন্তীরঙা ডেনড্রোবিয়াম

আরও দেখুন
---------

* বাংলাদেশের স্তন্যপায়ী প্রাণীর তালিকা
* বাংলাদেশের মাছের তালিকা
* বাংলাদেশের সরীসৃপের তালিকা
* বাংলাদেশের পাখির তালিকা ‎

তথ্যসূত্র
---------

1. ↑  "বন্যপ্রাণী (সংরক্ষণ ও নিরাপত্তা) আইন, ২০১২"। *বাংলাদেশ আইন মন্ত্রণালয়*। ঢাকা:  ১০ জুলাই ২০১২। পৃষ্ঠা ১১৮৪১৫-১১৮৪৩৮। সংগ্রহের তারিখ ২০১৬-১২-১৭।  `|প্রকাশক=` এ বহিঃসংযোগ দেয়া (সাহায্য)
2. ↑  বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৩৮-৪১, ১১৮৪২২,১১৮৪৩২
**নুরুল আমিন খান পাঠান** (১৯৪২- ৭ সেপ্টেম্বর ২০০০) ছিলেন জাতীয় পার্টির রাজনীতিবিদ এবং ময়মনসিংহ-৩ আসনের সাবেক সংসদ সদস্য ও সাবেক স্বাস্থ্য উপমন্ত্রী। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে সাংসদ নির্বাচিত হয়ে ছিলেন।

জন্ম ও প্রাথমিক জীবন
--------------------

নুরুল আমিন খান পাঠান ১৯৪২ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ময়মনসিংহ জেলার গৌরীপুর উপজেলার অচিন্তপুর ইউনিয়নের মুখুরিয়া গ্রামে জন্মগ্রহণ করেন। তার পিতা হুসেন খান পাঠান এবং মাতা সহর বানু।

রাজনৈতিক জীবন
-------------

নুরুল আমিন খান পাঠান ১৯৮৫ সালে গৌরীপুর উপজেলার প্রথম নির্বাচিত উপজেলা পরিষদ চেয়ারম্যান হিসেবে দায়িত্ব পালন করেন। তিনি ময়মনসিংহ-৩ আসন থেকে জাতীয় পার্টির হয়ে ৩০ নভেম্বর ১৯৮৬ সালের তৃতীয় জাতীয় সংসদ নির্বাচনে সংসদ সদস্য নির্বাচিত হয়ে সরকারের স্বাস্থ্য ও পরিবার কল্যাণ মন্ত্রণালয়ের উপমন্ত্রী হিসেবে দায়িত্ব পালন করেন। ১৯৮৮ সনে অনুষ্ঠিত চতুর্থ নির্বাচনে তিনি পুনরায় সংসদ সদস্য নির্বাচিত হন। এ সময়ে তিনি ময়মনসিংহ জেলা পরিষদের চেয়ারম্যান ও ঢাকা বিশ্ববিদ্যালয়ের সিনিডকেট সদস্যের দায়িত্ব পালন করেন ।

মৃত্যু
------

নুরুল আমিন খান পাঠান ৭ সেপ্টেম্বর ২০০০ সালে হৃদযন্ত্রের ক্রিয়া বন্ধ হয়ে গৌরীপুর পৌর শহরে ভালুকার বাসায় মৃত্যুবরণ করেন। মৃত্যুকালে তিনি ১ ছেলে ১ মেয়েসহ অসংখ্যগুনগ্রাহী রেখে যান।

তথ্যসূত্র
---------

1. 1 2 3 4  "গৌরীপুর উপজেলা -প্রখ্যাত ব্যক্তিত্ব"। *বাংলাদেশ জাতীয় তথ্য বাতায়ন*। ২০১৯-১০-১০ তারিখে মূল থেকে আর্কাইভ করা। সংগ্রহের তারিখ ২০১৯-১০-১০।
2. 1 2  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
3. 1 2  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ অক্টোবর ২০১৯।
4. ↑  "নুরুল আমিন খান পাঠান"। *যুগান্তর*। সংগ্রহের তারিখ ২০১৯-১০-১১।
কবি লিখিত অগ্নিকুণ্ড'র আদি পাণ্ডুলিপি
**অগ্নিকুণ্ড**
একটি মরমি সঙ্গীত গ্রন্থ। এটি মরমি কবি ইবরাহীম আলী তশনা রচিত। এর খণ্ডাংশ প্রকাশিত হয় ১৯৩৭ খ্রিস্টাব্দে। অগ্নিকুণ্ড গ্রন্থে ৩৬০টি সঙ্গীত রয়েছে। কবি সরওয়ার ফারুকীর সম্পাদনায় ২৯৭ টি সঙ্গীত সহ পূর্ণাঙ্গ অগ্নিকুণ্ড প্রকাশিত হয় ২০০৯ সালে মদিনা পাবলিকেশান্স থেকে *মরমি কবি ইবরাহিম আলী তশনা ও অগ্নিকুণ্ড গানের সংকলন* শিরোনামে।

ইতিহাস
------

ইবরাহীম তশনা রাজনৈতিক, সামাজিক আন্দোলনের পাশাপাশি উর্দু কবিতার চর্চা করতেন। তার কবিতা তদানীস্তন উত্তর ভারত হতে প্রকাশিত নানা সাময়িকীতে নিয়মিত প্রকাশ হত। খেলাফত আন্দোলন-এ অংশগ্রহনের ফলে ১৯২২ সালে গ্রেফতার হলে তশনা জেলে বসে বাংলা সঙ্গীত রচনায় মনোনিবেশ করেন।
১৯২২ সাল থেকে ১৯৩০ সাল পর্যন্ত লিখিত সঙ্গীতগুলো পরবর্তীতে 'অগ্নিকুণ্ড' গ্রন্থবদ্ধ হয়।

আলোচ্য বিষয়
------------

অগ্নিকুণ্ড গ্রন্থে ১. আল্লাহ স্মরণ ২. নবী স্মরণ ৩. ওলি স্মরণ ৪. মুর্শিদ স্মরণ ৫. ভক্তিমূলক ৬. ফকিরি তত্ত্ব ৭. নিগূঢ় তত্ত্ব ৮. মনঃশিক্ষা ৯. দেহতত্ত্ব ১০. কামতত্ত্ব ১১. বিচ্ছেদ ইত্যাদি বিষয় সমূহ আলোচিত। 
তশনার ভাষায়:

|  |  |  |
| --- | --- | --- |
| "| রজনী আন্ধিয়ারা ছিল বৃষ্টি অসীম
দর্শনের মন্দিরে যাইতে কাল নিদ্রা হয় বৈরী॥
অগ্নির সায়রে নৌকা ভাসিয়াছে আমার
ত্বরাইয়া লও আমাকে মৌলা তোমার পায় ধরি॥
উদাসী তশ্নায় বলে অগ্নিকুণ্ডে বসি
জ্বলন্ত আগুন্নির মধ্যে কী সন্ধানে বাস করি॥ | "|

সাহিত্য সমালোচনা
----------------

সুফিদের সাধনারীতি গুরু-শিষ্যকেন্দ্রিক। বাংলা ভাষার প্রাচীনতম নিদর্শন চর্যাপদ ও বৌদ্দ সাধনা রীতির সহিত। গুরু শিষ্যকে এর গূঢ় রহস্য ভেদ করে দেন। মারিফতের পথে অগ্রসর হতে হলে খাঁটি মুরশিদ বা গুরু প্রয়োজন। মুরশিদই ‘মারেফাত’ প্রাপ্তির একমাত্র রজ্জু। তাঁদের গানেই একথা তাঁরা বলেছেন। গান তাই সাধনারও অঙ্গ হয়ে পড়েছে। মুর্শিদের তরে অগ্নিকুণ্ডের গান:

|  |  |  |
| --- | --- | --- |
| "| আইশ আইশ কালাচান্দ তোমার সন্ন্যাসী
দরশন না পাইলে আর বাঁচিবনা॥
উদাসী তশ্নায় বলে পাইবায় কালাচান্দ
ধরিয়া মুর্শিদের পদে আর ছাড়িও না॥ | "|

মুস্তাফা জামান আব্বাসীর ভাষায়; এগুলো নিছক প্রেমসঙ্গীত হতেই পারে না, এগুলো আধ্যাত্মিক নিগূঢ় চেতনার অমৃত ফসল। 
তশ্নার উপলব্ধিঃ

|  |  |  |
| --- | --- | --- |
| "| রব গনী
কতদিনে হবে দেখা আমার চান্দমণি। 
না দেখিয়া চন্দ্ররূপ, আমার মন হয় অস্থির
না হয় কোনমতে স্থির, (হায়!)
চন্দ্রমণির প্রেমানলে হৃদয় জ্বলে আগুন্নি। | "|

তথ্যসূত্র
---------

1. ↑  উদাসী তশ্না, মাওলানা ওলিউর রহমান, প্রকাশকাল : ১৯৯২
2. ↑  সিলহেট মে উর্দু, আব্দুল জলিল বিসমিল, আনজুমান-এ-তারাক্কি উর্দু, ১৯৮০-১৯৮১ করাচি
3. 1 2  মরমি কবি ইবরাহিম আলী তশনা ও অগ্নিকুণ্ড গানের সংকলন, সরওয়ার ফারুকী, মদিনা পাবলিকেশান্স, একুশে বইমেলা ২০০৯
4. ↑  মাসিক মদিনা,প্রথম সংখ্যা, মার্চ, ১৯৬১
5. ↑  বাঁশির সুরে অঙ্গ জ্বলে, নন্দলাল শর্মা
6. 1 2  বাঁশির সুরে অঙ্গ জ্বলে, নন্দলাল শর্মা, সিলেট ২০০৭
7. ↑  আশরাফ সিদ্দিকী: লোক সাহিত্য হয় খণ্ড, ঢাকা ১৯৯৫: ১৪১, ১৪৪
দুর্গা পূজা আদি বাঙালি হিন্দু ধর্মীয় অনুষ্ঠানে *আরতির* জন্য পিতলের *ধুনুচি* ব্যবহৃত হয়
**ধুনুচি** হলো একটি ধুনো জ্বালানোর পাত্রবিশেষ  (সাধারণত ভারতীয় লোবান বা *ধুনোর* সাথে ঐতিহ্যবাহী অনুষ্ঠানে ব্যবহার করা হয়) যা পূজায় *আরতি* করার এক পর্যায়ে ব্যবহৃত হয়। এটি প্রায়শই *প্রদীপের* সাথে *আরতির* পরে ব্যবহৃত হয়।

বর্ণনা
------

ধুনুচির একটি প্রজ্বলনের উপযোগী প্রসারিত আকৃতি রয়েছে। এর উপরে একটি বড় গহ্বর সহ একটি কান্ড ধরে রাখা হয়। ধুনুচি ঐতিহ্যগতভাবে মাটির পাত্র দিয়েও তৈরি হতে পারে। ধুনুচি এক হাতলবিশিষ্ট হতে পারে। কোনো ক্ষেত্রে দুটি হাতল একে অপরের বিপরীত দিকেও দেখা যায়। আবার কোনো সময় হাতলবিহীন হয়ে থাকে। তাপের প্রভাব কমাতে পিতল বা রূপালী ধুনুচির লম্বা হাতল রয়েছে।

মাটির পাত্রের ধুনুচি মাটি থেকে কুমোররা তৈরি করে। আকৃতি দেওয়ার পর ধুনুচিগুলো প্রথমে রোদে শুকিয়ে আগুনে পোড়ানো হয়।   প্রতি বছর, নদীয়া বা বাঁকুড়ার মতো জেলার কুমোররা দুর্গাপূজার পূর্বে ব্যাপক হারে ধুনুচি তৈরি করে। ২০১৬ সালের হিসাবে, বাঁকুড়ায় মাঝারি আকারের মাটির পাত্রের ধুনুচির পাইকারি মূল্য ছিল দশ থেকে বারো টাকা এবং খুচরা মূল্য ছিল বিশ থেকে পঁচিশ টাক।

ব্যবহার
-------

ঐতিহ্যবাহী ধুনুচি নাচ
নিচে জ্বলন্ত কয়লা রেখে ধুনাচি জ্বালানো হয় যা ধীরে ধীরে জ্বলতে থাকা নারকেলের তুষের একটি স্তর জ্বালাতে থাকে। তার উপর ধূপ (ভারতীয় লোবানের মতো শালিনির্যাস) ছিটিয়ে দেওয়া হয়। পূর্ব ভারতে দুর্গাপূজার সময় *ধুনুচি নৃত্য* বা ধুনুচির সাথে উন্মত্ত নাচ ঢাক বাজানোর সাথে করা হয়। অনেক পূজার ঐতিহ্য সেরা ধুনুচি নৃত্য প্রতিযোগিতারও আয়োজন করে যেখানে কিছু প্রতিযোগি তিনটি ধুনুচি ধরে নৃত্য করে - এবং তৃতীয় ধুনুচিটি মুখে দাঁতের মাঝে রাখা হয়। ধুনুচি আরতি "ধূপ আরতি" নামেও পরিচিত।

তথ্যসূত্র
---------

1. ↑  Janardhanan, Dr Major Nalini (২৩ জুলাই ২০২৩)। *BLESSINGS GALORE* (ইংরেজি ভাষায়)। DeepMisti Publication। পৃষ্ঠা 80। আইএসবিএন 978-81-19108-77-0।
2. ↑  Shukla-Bhatt, Neelima (৭ মার্চ ২০২৩)। "Dhunuchi"+origin+Bengal&pg=PT123 *Hinduism: The Basics*। Taylor & Francis। পৃষ্ঠা 123। আইএসবিএন 978-1-315-30333-8।
3. ↑  Mukhopadhyaya, Trailokyanatha (১৮৯৪)। *Monograph on the Brass and Copper Manufactures of Bengal* (ইংরেজি ভাষায়)। Office of the Superintendent, Government Printing। পৃষ্ঠা 2।
4. ↑  "Durga Puja 2022: পুজোর ধুনুচি, প্রদীপ বানাতে ব্যস্ত নদিয়ার মহিলা মৃৎশিল্পীরা"। *News 18 Bangla*। Network 18 Group। ১২ সেপ্টেম্বর ২০২২। সংগ্রহের তারিখ ১৭ অক্টোবর ২০২২।
5. ↑  Bandyopadhyay, Rajdeep (৯ অক্টোবর ২০১৬)। "ধুনুচি গড়েই পুজোয় সুখের মুখ ওঁদের"। *Anandabazar Patrika*। সংগ্রহের তারিখ ১৭ অক্টোবর ২০২২।

বহিঃসংযোগ
---------


উইকিমিডিয়া কমন্সে **ধুনুচি** সংক্রান্ত মিডিয়া রয়েছে।

* Dhunuchi Nach video
* Dhunuchi Nach Photo
**ফো** (ভিয়েতনামী: *phở*) ভিয়েতনামের একটি নুডুলসের স্যুপ, যা তৈরি হয় ঝোল, বান ফো নামীয় চালের নুডুলস, কিছু ভেষজ এবং মুরগী অথবা গরুর মাংস দ্বারা। ফো ভিয়েতনামের একটি জনপ্রিয় রাস্তার খাবার। বিশ্বের বিভিন্ন দেশের রেস্তোরাঁয় এটি বিশেষ খাবার হিসেবে পরিবেশিত হয়।

ফো এর উৎপত্তি হয় বিংশ শতকের শুরুতে উত্তর ভিয়েতনামে এবং ভিয়েতনাম যুদ্ধের শরণার্থীদের দ্বারা এটি সারা বিশ্বে জনপ্রিয়তা পায়। যেহেতু ফোয়ের উৎপত্তি সুষ্ঠুভাবে লিপিবদ্ধ নেই, তাই ভিয়েতনামে এর সাংস্কৃতিক প্রভাব নিয়ে বিস্তর বিতর্ক রয়েছে। হানয় এবং সায়গন ফো এর নুডুলসের প্রস্থ, ঝোলের মিষ্টতা এবং ভেষজ ব্যবহারের মধ্যে পার্থক্য লক্ষ্য করা যায়।

ইতিহাস
------

ফো এর উৎপত্তি হয় বিংশ শতাব্দীর শুরুতে, উত্তর ভিয়েতনামে, হানোয় এর দক্ষিণপূর্বে নাম ডিন প্রদেশে। ঐতিহ্যগতভাবে ফো এর আঁতুড়ঘর ধরা হয় ভান চু এবং ডাম চু গ্রামকে। গ্রামবাসীদের মতে ফো ভান চু গ্রামে ফরাসী ঔপনিবেশিক যুগের আগে থেকেই খাওয়া হত।

ফো এর জনপ্রিয়তা আসে ফরাসী উপনিবেশ স্থাপনের পর, যখন গরুর মাংসের আমদানী বৃদ্ধি পায় তারপর। চীনের ইউনান এবং কুয়াংতোং প্রদেশের শ্রমিকেরা একে জনপ্রিয় করে তোলে কেননা ফো এর স্বাদ তাদের স্থানীয় খাবারের মত ছিল।

ফো সাধারনত ফেরিওয়ালারা ভোরে এবং সন্ধ্যায় তাদের ভ্রাম্যমাণ চুলায় নিয়ে বিক্রি করতেন। তাদের ভ্রাম্যমাণ চুলার দুটো অংশ থাকত, এক অংশে কাঠ দিয়ে জ্বালানো আগুন এবং আরেক অংশে নুডুলস , মসলা ,ভেষজ এবং মাংস থাকত.

### উন্নতি

১৯২০ এর শেষের দিকে দোকানিরা ফো এর স্বাদ নিয়ে বিভিন্ন নিরীক্ষণ করা শুরু করেন। ১৯৩০ সালের দিকে হালকা করে ভাজা গরুর মাংসের সাথে ফো পরিবেশন শুরু হয়। মুরগীর মাংস দিয়ে ফো রান্না শুরু হয়, সম্ভবত সোমবার এবং শুক্রবারে গরুর মাংস বিক্রি না হওয়ার জন্য।

১৯৫৪ সালের ভিয়েতনামের বিভক্তির পর লক্ষ লক্ষ মানুষ উত্তর ভিয়েতনাম থেকে পালিয়ে দক্ষিণ ভিয়েতনাম যায়। তখন দক্ষিণ ভিয়েতনামে ফো জনপ্রিয় হয়ে উঠে ,যদিও পূর্বে তা ওত জনপ্রিয় ছিল না। কেবল উত্তর ভিয়েতনামে আটকে না থাকার জন্য এখন ফো এর বিভিন্ন প্রকারভেদ দেখা যায়।

এদিকে উত্তর ভিয়েতনামে সমস্ত ফো এর দোকানের জাতীয়করণ হয়, এবং তারা পুরানো চালের নুডুলস ব্যবহার শুরু করে।রাস্তার দোকানীরা আমদানীকৃত আলুর ময়দা দিয়ে নুডুলস বানাতে বাধ্য হন, এসময়। পুঁজিবাদ হিসেবে চিহ্নিত হওয়ার জন্য দোকানীরা ভ্রাম্যমাণ না থেকে প্লাস্টিকের টুল ব্যবহার আরম্ভ করেন।

#### বিশ্বায়ন

ভিয়েতনাম যুদ্ধের পর ,ভিয়েতনামী শরণার্থীরা ফোকে বিভিন্ন দেশে নিয়ে আসেন। ফো ফ্রান্স, যুক্তরাষ্ট্র, কানাডা সহ বিভিন্ন দেশের এশীয় উপনিবেশে ফো এর দোকান খোলা হয়। ১৯৮০ সালে ক্যালিফোর্নিয়ার অরেঞ্জ কাউন্টিতে প্রথম ফো এর দোকান খোলা হয়।

৯০ এর দশকে যুক্তরাষ্ট্র এবং ভিয়েতনামের সম্পর্ক উন্নয়নের সাথে সাথে ফো যুক্তরাষ্ট্রে জনপ্রিয়তা পায়। ২০০০ সালের দিকে ফো বছরে ৫০ কোটি মার্কিন ডলারের বেশি বিক্রি হয়। ফো এমনকি যুক্তরাষ্ট্রের বিভিন্ন কলেজের ক্যাফিটেরিয়াতেও পাওয়া যায়। সিএনএনের জরিপে ফো কে বিশ্বের ২৮ তম সুস্বাদু খাবার ধরা হয়।

উপাদান এবং প্রস্তুত প্রণালী
---------------------------

ফো পরিবেশন করা হয় নির্দিষ্ট কাটের চালের নুডুলস,